CELEX: 62004TA0407
Language: hu
Date: 2008-10-15 00:00:00
Title: T-407/04. sz. ügy: Az Elsőfokú Bíróság 2008. október 9-i ítélete – Miguelez Herreras kontra Bizottság ( Megsemmisítés iránti kereset – Kártérítési kereset – Közszolgálat – Előléptetés – Elsőbbségi pontok adása )

6.12.2008   
            
            
               HU
            
            
               Az Európai Unió Hivatalos Lapja
            
            
               C 313/26
            
         Az Elsőfokú Bíróság 2008. október 9-i ítélete – Miguelez Herreras kontra Bizottság
   (T-407/04. sz. ügy) (1)
   
   („Megsemmisítés iránti kereset - Kártérítési kereset - Közszolgálat - Előléptetés - Elsőbbségi pontok adása’)
   (2008/C 313/45)
   Az eljárás nyelve: francia
   Felek
   
      Felperes: Benedicta Miguelez Herreras (Brüsszel, Belgium) (képviselők kezdetben: M. van der Woude és V. Landes, később: M. van der Woude ügyvédek)
   
      Alperes: az Európai Közösségek Bizottsága (képviselők kezdetben: H. Tserepa-Lacombe és V. Joris, később: V. Joris és G. Berscheid meghatalmazottak, segítőjük: D. Waelbroeck ügyvéd)
   Tárgy
   
               —
            
            
               A Bizottság Jogi Szolgálata főigazgatójának a felperes részére a 2003. évi előléptetési időszak alapján 2 főigazgatósági elsőbbségi pontot megállapító, 2003. július 2-án közölt, és a kinevezésre jogosult hatóság 2003. december 16-án közölt határozatával helybenhagyott határozata;
            
         
               —
            
            
               a következő határozatok: a kinevezésre jogosult hatóságnak a felperes részére a 2003. évi előléptetési időszak alapján összesen 23 pontot adó határozata; a C 2-es besorolási fokozatú tisztviselőknek a 2003. évi előléptetési időszak alapján összeállított és a Közigazgatási Tájékoztató 71-2003. számában 2003. november 25-én közzétett, érdem szerinti listája; az A 4-es besorolási fokozatba előléptetett tisztviselőknek a 2003. évi előléptetési időszak alapján összeállított és a Közigazgatási Tájékoztató 76-2003. számában 2003. december 3-án közzétett listája; mindenesetre a felperes nevét az említett listákra fel nem vevő határozat;
            
         
               —
            
            
               amennyiben szükséges a kinevezésre jogosult hatóságnak a felperes 2004. február 24-én benyújtott panaszát elutasító 2004. június 17-i határozata;
            
         
               —
            
            
               a kinevezésre jogosult hatóság 2007. április 17-i határozata, amely a felperes számára a 2003. évi előléptetési időszakra egyetlen kiegészítő elsőbbségi pontot sem ítélt meg
            
         megsemmisítése iránti kérelem;
   és a jelen kereset keretében megtámadott, a 2003-as előléptetési időszak során hozott valamennyi olyan határozat, amelyeket 2007-ben más határozattal nem váltottak fel – különösen a C 2-es besorolási fokozatba tartozó tisztviselőknek a 2003. évi előléptetési időszakra megállapított, a 2003. november 25-i 71-2003. sz. Közigazgatási Tájékoztatóban közzétett, érdem szerinti listája, és a C 1-es besorolási fokozatba a 2003. évi előléptetési időszak alapján előléptetett tisztviselőknek a 2003. december 3-án 76/2003. sz. Közigazgatási Tájékoztatóban közzétett listája – nem létezőnek nyilvánítása iránti kérelem; valamint 5 000 euró kártérítés iránti kérelem.
   Az ítélet rendelkező része
   
               1.
            
            
               Az Elsőfokú Bíróság a Bizottságnak a felperes részére összesen 23 pontot adó határozatát, valamint a 2003. évi előléptetési időszak alapján a C 1-es besorolási fokozatba előléptetett tisztviselők listájára a felperes felvételét megtagadó határozatát megsemmisíti.
            
         
               2.
            
            
               Az Elsőfokú Bíróság a keresetet ezt meghaladó részében elutasítja.
            
         
               3.
            
            
               Az Elsőfokú Bíróság a Bizottságot kötelezi a költségek viselésére.
            
         
      (1)  HL C 300., 2004.12.4.